પણ માતૃત્વનું વાત્સલ્ય આ અભણ લાગતા દેશી જીવતરમાં પાકી કેરી ઘોળો, ને રસના ફુવારા છૂટે એમ વિશેષ ઉભરાતું હોય છે. વૂમનહૂડ પર વિડીયો બનાવતા આવી દેશી માતાઓને આવડતું નથી કે ચેનલ પર બે-ચાર સિરિયલ જોવા સિવાય એ જગતમાં જે ચાલે છે એ બાબતે સિરિયસલી બેખબર છે. એ અમીઝરણું એમાં અખૂટ વહે છે હેતનું! એમને વેલ્યુ સીસ્ટમનો સેમિનાર ગોઠવતા આવડતું નથી, પણ ખોટું થાય ત્યાં આંખમાં તગતગતાં ઝળઝળિયાં સાથે આક્રોશથી રાતાચોળ ગાલ ધુ્રજે અને ચીસ નીકળી જાય સગા દીકરાને પણ ધમકાવી નાખતી! મધર ઈન્ડિયા સિનેમાના ટાઈટલ્સ પર નહિ, પણ ઘરના ટાઈલ્સ ગંદી ના થાય માટે ઘસી ઘસીને થતાં પોતામાં પ્રગટ થતી હોય છે!